

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-22-10

Omiš, 11. kolovoza 2022.

**Z A P I S N I K**

o radu 10. sjednice Gradskog vijeća Grada Omiša

održane 11. kolovoza 2022. godine u Omišu, Trg K. Tomislava 6 – Hotel Plaža

Započeto u 14.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Lovrenka Kovačić Bućan, dipl.iur
5. Ivan Medić
6. Sanja Ilić, prof.
7. Josip Banović, dr.med.
8. Petar Bulić, dipl.iur.
9. Tomislav Bartulović
10. Karlo Vukasović, bacc.oec.
11. Zdravka Šodan
12. dr.sc. Dino Belošević

NENAZOČNI ČLANOVI VIJEĆA:

1. Tonći Stanić
2. Tihana Barišić Marunčić, dr.med.
3. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 9. sjednice Gradskog vijeća Grada Omiša
2. Vijećnički upiti
3. Prijedlog Odluke o raspisivanju javnog natječaja za zakup kampa na predjelu Ribnjak
4. Prijedlog Odluke o raspisivanju javnog natječaja za zakup izletišta Radmanove mlinice
5. Prijedlog Odluke o izmjenama Odluke o koeficijentima za obračun plaće službenika i namještenika
6. Prijedlog Pravilnika o poslovanju Vlastitog pogona za obavljanje komunalnih djelatnosti

**Ad 1/**

USAVAJNJE ZAPISNIKA O RADU 9. SJEDNICE GRADSKOG VIJEĆA GRADA OMIŠA

Na tekst zapisnika o radu 9. sjednice Gradskog vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje potom je utvrđeno da je jednoglasno sa 12 glasova ZA usvojen Zapisnik o radu 9. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Karlo Vukasović** –pita pročelnika Žuljevića je li upoznat sa slučajem gospodina Jure Mandalinića iz Kostanja kojemu je susjed tik uz njegov objekt postavio dva kokošinjca i svinjac.

Zbog nesnosne buke i smrada od kojih se ne može spavati, zatražio je pomoć od Grada Omiša u rješavanju ovoga problema, redar je bio na terenu i zaključio da on tu ništa ne može napraviti. Čovjek nije uzeo stvar u svoje ruke nego je pokušao problem riješiti pravnim putem, pogledao je primjere susjednih općina u kojima nije dozvoljeno držanje domaćih životinja na udaljenosti manjoj od 100 m od stambenog objekta. Mi takvu Odluku nemamo, pitanje je zašto mi ne donesemo takav akt?

Stipe Žuljević Mikas – komunalni redar je u dva navrata bio na terenu te nije našao nikakve nepravilnosti, odnosno sve je bilo u skladu sa Odlukom o komunalnom redu.

Ukoliko smatramo da je potrebno mijenjati Odluku o komunalnom redu onda to moramo dogovoriti i Gradsko vijeće je treba donijeti.

**Zvonko Močić** – možda trebamo razmisliti o prijedlogu Izmjene i dopune Odluke o komunalnom redu u tom dijelu.

Gradonačelnik - najvažnije je odlučiti na kojoj udaljenosti od kuća se mogu držati domaće životinje. Svakako je potrebno izvidjeti stanje na terenu prije donošenja takve izmjene Odluke.

**Tomislav Bartulović –** raffting na rijeci Cetini – to je jednostavno prebukirano, na cijeloj rijeci je nered, ljudi se ne iskrcavaju na rampama tamo gdje je dozvoljeno nego svugdje gdje ljudi naprave plaže, trajlerima se sve zauzme i tu nitko više ne može pristupiti. Camperima se kampira gdje god se stigne bez ikakve kontrole, to je potrebno regulirati, ati ljudi nikome ništa ne plaćaju, ni boravišnu pristojbu turističkoj zajednici, a ostaju po 7 dana.

Kada su mještani čistili plaže na Cetini da bi se djeca mogla kupati, došli si (vjerojatno iz Javne ustanove) i rekli da će napisati prijavu zbog tog čišćenja?

Gradonačelnik – što se tiče kampera ili bilo koje nelegalne radnje, potrebno je to prijaviti u Grad da bi netko po tome mogao i postupiti.

**Josip Banović** – Festival dalmatinskih klapa – različita su viđenja kvalitete festivala ove

godine, pa predlaže da se organizira tematska sjednica Gradskog vijeća da prokomentiramo ovu temu.

**Petar Bulić –** vidljivo je da imamo dosta komunalnih problema (na Cetini, kampiranje, držanje životinja, nepropisno bacanje smeća itd.) a i turistička smo destinacija, postoji li mogućnost da se tijekom ljetnih mjeseci zaposle sezonski komunalni redari?

Postoji li mogućnost da se po nedavno preminulom dr. Ivanu Kuvačiću, koji je već počasni građanin grada Omiša, imenuje jedna ulica ili trg u gradu? (u ime kluba HDZ-a će poslati i pisani zahtjev).

Gradonačelnik – što se tiče pitanja u komunalnom redarstvu, mi smo također mišljenja a nam ljeti nedostaje komunalnih redara i raspisali smo natječaj za prijem, no samo jedan kandidat se prijavio sa VSS i niti jedan sa SSS. Ponoviti ćemo natječaje svakako.

**Ad 3/**

PRIJEDLOG ODLUKE

O RASPISIVANJU JAVNOG NATJEČAJA ZA ZAKUP KAMPA NA PREDJELU RIBNJAK

Gradonačelnik je dostavio prijedlog Odluke o raspisivanju javnog natječaja za zakup kampa na predjelu Ribnjak te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Zora Lelas Ković, voditeljica odsjeka za javnu nabavu i zakup, izvijestila je u ovom predmetu uz ispravku pisanog materijala: u točci 8. koji sada glasi:

**UVJET: Da je ponuditelj fizička osoba koja ima državljanstvo Republike Hrvatske, državljanstvo država koje čine Europski gospodarski prostor ili pravna osoba koja ima sjedište u Republici Hrvatskoj ili državi koja čini Europski gospodarski prostor i koji su registrirani za pružanje usluga u turizmu i za obavljanje ugostiteljske djelatnosti te da je razvrstan kao hotel i/ili kamp prema Zakonu o ugostiteljskoj djelatnosti (NN 85/15, 121/16, 99/18, 25/19, 98/19, 32/20, 42/29, 126/21).**

U točci 20. – dodaje se **- Ponuda se zajedno sa pripadajućom dokumentacijom izrađuje na hrvatskom jeziku.**

Gradonačelnik – jutros smo dobili mail od Sindikata djelatnika u turizmu gdje oni od nas traže da u natječaju kao uvjet postavimo da sadašnji zaposlenici i dalje ostanu zaposleni kod budućeg zakupnika kampa.

Smatra da mi to ne bismo trebali staviti kao uvjet natječaja jer mi ne možemo utjecati na poslovne odluke budućeg zakupnika. Smatra, da zbog trenutne situacije sa radnom snagom, neće biti nikakvih problema za sadašnje radnike kampa Galeb.

U otvorenoj raspravi sudjelovali su:

**Karlo Vukasović** – zašto se ide sa dostavom ponuda u zatvorenim kuvertama, a ne javnom licitacijom?

Zašto je rok zakupa 15 godina, a do sada je bio 20 godina?

Gradonačelnik – nismo išli na licitaciju jer samo mišljenja da ukoliko se javi samo jedan ponuditelj onda ne bismo mogli postići cijenu veću od početne. U zatvorenim kuvertama svaki će ponuditelj iskazati maksimalni iznos koji misli dati za zakup prostora.

Što se tiče roka zakupa, također smo razmišljanja da je bolji malo kraći rok upravo zbog cijene najma. Primjerice prije 20 godina cijena najma od tadašnjih 100000DEM je bila prilično dobra, a sada je to mali iznos za najam takvog prostora.

Postotni dio smo svakih 5 godina povećali.

**Karlo Vukasović** – stoji da je potrebno u nekoliko godina ga pretvoriti u kamp sa 4 zvjezdice?
što se događa ako se to ne dogodi?

Zora Lelas Ković – to će se regulirati ugovorom, a mora ga urediti o vlastitom trošku kako bi u njemu mogao obavljati djelatnost na razini kampa sa 4 zvjezdice do 2027.g. i zadržati navedenu razinu za vrijeme trajanja zakupa.

**Dino Belošević** – prihod od 12.000.000,00 kuna godišnje i 40.000 noćenja – je li to možda previše, možda bi to trebalo malo smanjiti da bi se, osim kvalitete dobilo i na kvantiteti, odnosno više ponuda.

Imamo mi podatak koliko je do sada kamp Galeb imao prihod i broj noćenja?

Gradonačelnik – po zadnjim podacima koje smo imali kamp Galeb je imao između 11.800.000,00 kuna do skoro 18.000.000,00 kuna prihoda i između 70 – 80 tisuća noćenja.

**Zvonko Močić** – naša je logika u ovom segmentu bila da netko tko vodi vrlo kvalitetan kamp ili hotel (a nama upravo takvi trebaju) ne mora nužno imati i veliki broj noćenja pa smo stoga stavili ovakve brojke.

**Petar Bulić** – mišljenja je da je davanje ponuda u zatvorenim kuvertama jedan ograničavajući faktor u smislu postizanja najveće moguće cijene, odnosno smatra da je javna licitacija bolji način.

Sam ugovor će imati odgodni učinak, odnosno kada se zakupnik uvede u posjed nekretnine.

Te 2023.godine kada se zakupnik uvede u posjed neće moći u potpunosti funkcionirati jer svi ozbiljni investitori koje se bave turizmom znaju da se ugovori sklapaju u tekućoj godini za slijedeću godinu.

Ograničavajućim faktorom smatra i bankovnu garanciju za svaku godinu zakupa, no ako je to tako onda bi trebalo staviti i bankovnu garanciju na samo ulaganje.

Povrat investicije u kampu je 10-11 godina, a 2023. godini za zakupnika nije povoljna, tako da predlaže da se rok zakupa produži na 20 godina.

Gradonačelnik – na koji iznos bi bila ta bankovna garancija za ulaganje? Mi u ovom trenutku ne možemo znati kolika će ta investicija biti.

**Petar Bulić** – trebalo bi napraviti troškovnik, a prema Pravilniku za postizanje kategorije od 4 zvjezdice.

Zora Lelas Ković – mišljenja je da smo mi ovaj ugovor već dosta opteretili sa garancijama u korist Grada. Izjava ponuditelja da će izvršiti ulaganje do 2027.g za postizanje kategorije 4 zvjezdice i to je automatski raskidni uvjet ugovora, te smatra da je to dovoljno osiguranje i bez bankarske garancije.

Gradonačelnik – ukoliko produžimo rok zakupa na 20 godina onda bismo shodno tome trebali i povećati varijabilni postotak za tih zadnjih 5 godina najma.

**Petar Bulić** – prijedlog kluba HDZ-a je rok zakupa na 20 godina i licitacija.

**Ivan Medić –** predmet ove odluke je fiksni dio, a varijabilni je maksimalno 7%.

Pro procjeni prihoda iz vješta Grad bi skoro više zaradio kroz varijabilni nego fiksni dio,

tako da je sada važnije utvrditi varijabilni postotak.

**Tomislav Bartulović** – može se ostaviti i zakup na 15 godina uz klauzulu da ukoliko zakupnik bude uredno ispunjavao svoje obveze može mu se produžiti za još 5 godina uz povećanje postotka varijabilnog postotka od ukupnog prihoda.

**Zvonko Močić** – ne može se tako napraviti jer nakon isteka ugovora od 15 godina , mora se ići ponovno na natječaj.

**Dino Belošević** – je li igdje u natječaju ili ugovoru o zakupu stoji koliko i na koji način lokalno stanovništvo može koristiti taj kamp, da se ne bi dogodilo da se mora plaćati ulaz u kamp ili nešto slično?

Gradonačelnik – pristup plažama je po zakonu svima dozvoljen i ne smije se ograditi i onemogućiti pristup plaži odnosno pomorskom dobru.

Stipe Žuljević Mikas – mi čak imamo u planu napraviti i šetnicu uz plažu, odnosno predmet ovog natječaja uopće nije dio koji je pomorsko dobro.

Predsjedavatelj utvrđuje stanku od 5 minuta radi konzultacija.

Nakon stanke Predsjedavatelj je utvrdio da su nazočni vijećnici kako slijedi :

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Lovrenka Kovačić Bućan, dipl.iur
5. Ivan Medić
6. Sanja Ilić, prof.
7. Josip Banović, dr.med.
8. Petar Bulić, dipl.iur.
9. Tomislav Bartulović
10. Karlo Vukasović, bacc.oec.
11. Zdravka Šodan
12. dr.sc. Dino Belošević

**Josip Banović** – u uime kluba vijećnika HDZ-a predlaže da se izbor najpovoljnijeg ponuditelja izvrši licitacijom i da rok zakupa bude 20 godina.

O prijedlogu vijećnika Banovića da se izbor najpovoljnije ponude izvrši licitacijom se glasovalo te je utvrđeno da je od 12 prisutnih vijećnika, ZA prijedlog glasovalo 4 vijećnika, slijedom čega je utvrđeno da prijedlog nije prihvaćen.

Predlagatelj je prihvatio prijedlog da rok trajanja zakupa bude 20 godina, te dopunio svoj prijedlog Odluke na slijedeći način:

**Da trajanje zakupa bude 20 godina, a varijabilni dio zakupnine za prvih 5 godina zakupa utvrđuje se u visini od 3% od ukupnog prihoda ostvarenog u prethodnoj godini gospodarenjem kampa na predjelu Ribnjak u Omišu, za razdoblje od 6. do 10. godina zakupa varijabilni dio zakupnine utvrđuje se u visini od 5% od ukupnog prihoda ostvarenog u prethodnoj godini gospodarenjem kampa, a za preostale godine zakupa (od 11. godine do 20. godine zakupa) 7% od ukupnog prihoda ostvarenog u prethodnoj godini gospodarenjem kampom.**

O konačnom prijedlogu predlagatelja se glasovalo te je utvrđeno da je sa 9 glasova ZA i 3 glasa SUZDRŽAN prihvaćen prijedlog predlagatelja te je donijeta,

**O D L U K A**

**o raspisivanju javnog natječaja za zakup kampa na predjelu Ribnjak**

sa tekstom kao u prilogu ovog zapisnika oznake KLASA:340-03/18-01/07, URBROJ:2181-07-01-19-6.

**Ad 4/**

PRIJEDLOG ODLUKE

O RAPISIVANJU JAVNOG NATJEČAJA ZA ZAKUP IZLETIŠTA RADMANOVE MILINICE

Gradonačelnik je dostavio prijedlog Odluke o raspisivanju javnog natječaja za zakup izletišta Radmanove mlinice te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Zora Lelas Ković, voditeljica odsjeka za javnu nabavu i zakup izvijestila je u ovom predmetu, te dodala izmjenu u točci 8. prvi red u tablici će glasiti:

Da je ponuditelj fizička osoba koja ima državljanstvo Republike Hrvatske, državljanstvo države koje čine Europski gospodarski prostor ili pravna osoba koja ima sjedište u Republici Hrvatskoj ili državi koja čini Europski gospodarski prostor i koje su registrirane za obavljanje ugostiteljske djelatnosti u objektima razvrstanim kao hotel, kamp, restoran ili ostali ugostiteljski objekti za smještaj prema Zakonu o ugostiteljskoj djelatnosti (NN 85/15, 121/16, 99/18, 25/19, 98/19, 32/20, 42/20, 126/21).

Dokaz o ispunjavanju tih uvjeta su:

Izvod iz sudskog registra ne stariji od 6 mjeseci od dana objave javnog natječaja.

Izvod iz Obrtnog registra, ne stariji od 6 mjeseci od dana objave javnog natječaja.

Važeće rješenje nadležnog upravnog tijela ili Ministarstva o razvrstavanju ugostiteljskog objekta u kategoriju hotel, kamp, restoran ili ostali ugostiteljski objekti.

Minimalno 5 godina iskustva u obavljanju usluga u turizmu i obavljanja ugostiteljske djelatnosti u objektu kategorije hotel, kamp, restoran ili ostali ugostiteljski objekti.

Također, ponude moraju biti na hrvatskom jeziku.

U otvorenoj raspravi sudjelovali su:

**Dino Belošević** – u ranijim raspravama oko drugih predmeta u kojima se spominju i nabrajaju čestice zemlje smo zaključili da bi bilo dobro i potrebno imati i skicu terena.

Konkretno ga zanima je li u ovaj zakup ulazi i drugi parking koji se trenutno koristi za rafting?

Budući da smo rok zakupa za kamp podigli na 20 godina, kao i postotke, hoćemo li tako i za Radmanove mlinice?

Gradonačelnik – ne ulazi, vodili smo računa da ta čestica ne bude predmet zakupa.

Rok će biti 15 godina jer se ovdje radi u puno manjim ulaganjima, a o postotcima možemo razgovarati.

Predsjedavatelj je u ime predlagatelja predložio izmjenu na način da:

Varijabilni dio zakupnine za prvih 5 godina zakupa utvrđuje se u visini 3% od ukupnog prihoda ostvarenog u prethodnoj godini gospodarenjem izletišta, za razdoblje od 6. do 10. godine zakupa varijabilni dio zakupnine utvrđuje se u visini od 5% od ukupnog prihoda ostvarenog u prethodnoj godini gospodarenjem izletištem „Radmanove mlinice“, a za razdoblje od 11. do 15. godine zakupa varijabilni dio zakupnine utvrđuje se u visini 7% od ukupnog prihoda ostvarenog u prethodnoj godini gospodarenjem izletištem „Radmanove mlinice“.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 3 glasa PROTIV donijeta

**O D L U K A**

**o raspisivanju javnog natječaja za zakup izletišta Radmanove mlinice**

sa tekstom kao u prilogu ovog zapisnika oznake KLASA:372-01/22-01/10, URBROJ:2181-7-02-22-3.

**Ad 5/**

PRIJEDLOG ODLUKE O IZMJENAMA ODLUKE

O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA

Gradonačelnik je dostavio prijedlog Odluke o izmjenama Odluke o koeficijentima za obračun plaće službenika i namještenika te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Lidija Pavković, pročelnica Ureda gradonačelnika, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjenama Odluke o koeficijentima za obračun plaće službenika i namještenika**

sa tekstom kao u prilogu ovog zapisnika oznake KLASA:120-01/22-01/02, URBROJ:2181-7-03/1-22-4.

**Ad 6/**

PRIJEDLOG PRAVILNIKA O POSLOVANJU VLASTITOG POGONA

ZA OBAVLJANJE KOMUNALNIH DJELATNOSTI

Gradonačelnik je dostavio prijedlog Pravilnika o poslovanju Vlastitog pogona za obavljanje komunalnih djelatnosti te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Mate Sovulj, upravitelj vlastitog pogona izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**P R A V I L N I K**

**o poslovanju Vlastitog pogona za obavljanje komunalnih djelatnosti**

sa tekstom kao u prilogu ovog zapisnika oznake KLASA:024-04/22-01/05, URBROJ:2181-7-06/1-22-2.

Završeno u 15.30 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.